Rozhodnutie Rady
z 20. decembra 1985
týkajúce sa prijatia v mene spoločenstva programov a opatrení vzťahujúcich sa k vypúšťaniu ortuti a kadmia v rámci Dohovoru o ochrane pred znečisťovaním mora zo zdrojov umiestnených na pevnine
(85/613/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 235,
so zreteľom na odporúčanie Komisie [1],
so zreteľom na stanovisko Zhromaždenia [2],
keďže spoločenstvo schválilo 3. marca Dohovor o ochrane pred znečisťovaním mora zo zdrojov umiestnených na pevnine [3];
keďže sa spoločenstvo stalo zmluvnou stranou tohto dohovoru;
keďže Parížska Komisia, ktorá dohovor vykonáva, prejednala programy a opatrenia vzťahujúce sa k vypúšťaniu ortuti a kadmia a písomne požiadala spoločenstvo o ich schválenie do 31. decembra 1985;
keďže ustanovenia týchto programov a opatrení sú v súlade s ustanoveniami relevantných smerníc spoločenstva, konkrétne smerníc 76/464/EHS [4], 83/513/EHS [5] a 84/15/EHS [6];
keďže je preto vhodné, aby spoločenstvo schválilo uvedené programy a opatrenia;
keďže zmluva, okrem článku 235, neudeľuje na tento účel potrebné právomoci,
ROZHODLA TAKTO:
Jediný článok
1. Rada týmto v mene spoločenstva schvaľuje programy a opatrenia vzťahujúce sa k vypúšťaniu ortuti a kadmia v rámci Dohovoru o ochrane pred znečisťovaním mora zo zdrojov umiestnených na pevnine.
Znenia uvedených programov a opatrení sú priložené k tomuto rozhodnutiu.
2. Týmto sa predseda Rady poveruje určiť osobu(y) splnomocnenú(é) oznámiť toto schválenie Parížskej komisii do 31. decembra 1985.
V Bruseli 20. decembra 1985